Document ID: /roh_data/filtered/fineweb-2-filterrobots_roh.jsonl.gz/43690

L'Uniun da commerzi e vischnancas d'Engiadin'Ota propona Kurt Bobst, l'anteriur CEO da la Repower, sco cusseglier administrativ da l'Engiadina San Murezzan Turissem SA. Il cussegl d'administraziun actual sa retira unanimamain da ses uffizi. Quai suenter che la vischnanca da San Murezzan, il pli grond acziunari da la destinaziun aveva crititgà la constellaziun actuala dal cussegl.
Propostas per ulteriurs candidats pon anc far ils purtaders principals da la societad turistica. L’elecziun dal nov cussegl administrativ ha lieu ils 15 da matg a chaschun da la radunanza generala a Puntraschigna.